Niemā an froͤidē ſol v̾zagē
Niemā an froͤidē ſol v̾zagē·
ob im ſī ding niht ebene gat·
er ſol ſîn leit mit zúhtē tragē·
mir ſelbē gibe ich diſē rât·
fro ſelde iſt wilder dāne ein rech·
vn̄ iſt ǒch wid̾ mich gevech·
doh volge ich alles vf ir ſpoꝛ·
ich bin ir dike nahe komē·
ſo vloch ſi mir mit liſten voꝛ·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse